cyanic-selkie/wikianc huggingface dataset:
বঙ্গবন্ধুর রাজনৈতিক জীবন ও বাংলাদেশের অভ্যুদয়
বিষয়বস্তু
বঙ্গবন্ধুর রাজনৈতিক জীবন ও বাংলাদেশের অভ্যুদয়ে শেখ মুজিবুর রহমানের জীবনী, জন্ম থেকে মৃত্যু পর্যন্ত তার জীবনের উল্লেখযোগ্য পারিবারিক, রাজনৈতিক এবং রাষ্ট্রনায়ক হিসেবে ভূমিকা দিয়ে সাজানো হয়েছে। সম্পূর্ণ তথ্যচিত্রটি সাতটি পর্বে বর্ণিত হয়েছে। ১৯২০ থেকে ১৯৪৭ পর্যন্ত তার জন্ম থেকে শৈশব, কৈশর এবং তরুণ বয়সে নেতৃত্বগুণের বিকাশ নিয়ে উন্মেষ পর্ব; ১৯৪৭ হতে ১৯৫৪ পর্যন্ত জাতীয় রাজনীতিতে যোগদানের পর, নবীন রাজনীতিবিদ হিসেব মূল ধারার নিজের অবস্থান তৈরী; ১৯৫৫ হতে ১৯৬৩ পর্যন্ত তার রাজনৈতিক উত্থান;১৯৬৩ হতে ১৯৬৯ পর্যন্ত স্বাধীকার ও গণঅভ্যুত্থানে তার ভূমিকা; ১৯৭০-এর ঐতিহাসিক নির্বাচন, ১৯৭১-এ বাংলাদেশের মুক্তিযুদ্ধ এবং  ১৯৭২ থেকে ১৯৭৫ পর্যন্ত শেখ মুজিবের রাষ্ট্রনায়ক হিসেবে ভূমিকা এবং মৃত্যু।
বিশেষত্ব
প্রামাণ্যচিত্রে শেখ মুজিবের জীবনীর ছাড়াও ১৯৭১ সালে বাংলাদেশের মুক্তিযুদ্ধের বিশ্বের বিভিন্ন দেশের সরকার ও জনগণের অবদান; সেইসাথে বাংলাদেশকে ঘিরে আন্তর্জাতিক রাজনীতির পক্ষে-বিপক্ষের বিভিন্ন কর্মকান্ড আলাদা করে বর্ণনা ও ভিডিও চিত্রের মাধ্যমে দেখানো হয়েছে।
নির্মাণ
প্রামাণ্যচিত্রটি বেঙ্গল মাল্টিমিডিয়ার অর্থায়নে নির্মিত। এটির পরিচালক সৈয়দ শাবাব আলি আরজু'র গবেষণা, ঐতিহাসিক দুর্লভ ফুটেজ, স্থিরচিত্র, বিভিন্ন নথি, সংবাদপত্র, সংগীত ও ঐতিহাসিক ব্যক্তিত্বদের বিরল সাক্ষাতকার সংযোজনের মাধ্যমে নির্মাণ করা হয়েছে। সৈয়দ হাসান ইমাম, আতাউর রহমান, আব্দুস সবুর খান চৌধুরী, লায়লা হাসান, সৈয়দ ইসমত তোহা, রমিজ রাজু, রেজাউল করিম সিদ্দিক, লিখন রহমান এবং সৈয়দ সাবাব আলী আরজু নিজে প্রামাণ্যচিত্রের বিভিন্ন অংশের ভাষ্যপাঠ করেছেন।
মুক্তি
প্রামাণ্যচিত্রটি ২০২০ সালের ২১ সেপ্টেম্বর বাংলাদেশ চলচ্চিত্র সেন্সর বোর্ড থেকে প্রদর্শনের ছাড়পত্র পায়। ২০২০ সালের ২০ নভেম্বর প্রথম প্রদর্শিত হয়। বেঙ্গল মাল্টিমিডিয়ার পরিবেশনায় ২০২১ সালের ১২ মার্চ বাংলাদেশের কতিপয় প্রেক্ষাগৃহে বাণিজ্যিক মুক্তি দেয়া হয়। একই বছর ২৫-২৭ মার্চ কেন্দ্রীয় গণগ্রন্থাগারে প্রদর্শিত হয়। ২০২২ সালের ১৫ জানুয়ারি ২০তম ঢাকা আন্তর্জাতিক চলচ্চিত্র উৎসবে 'বাংলাদেশ প্যানারোমা' বিভাগে প্রদর্শিত হয়। বাংলাদেশের বাইরে ফ্লোরিডার লেক ওয়ার্থ প্লে হাউজে ২০২১ সালের ৭ এপ্রিল চলচ্চিত্রটি প্রদর্শিত হয়।
অর্জন
বঙ্গবন্ধুর রাজনৈতিক জীবন ও বাংলাদেশের অভ্যুদয় 'শ্রেষ্ঠ প্রামাণ্যচিত্র' শাখায় ৪৫তম আসরে বাংলাদেশের জাতীয় চলচ্চিত্র পুরস্কার জয় করে।
ইয়েমেনের ইতিহাস
ইয়েমেন মধ্যপ্রাচ্যের একটি দেশ। এটি আরব উপদ্বীপের দক্ষিণ-পশ্চিম প্রান্তে অবস্থিত। সুউচ্চ পর্বতমালা ইয়েমেনের উপকূলীয় সমভূমিকে অভ্যন্তরের জনবিরল মরুভূমি থেকে পৃথক করেছে। ইয়েমেনের জনসংখ্যা অল্প। দেশের অর্ধেকের বেশি অংশ বসবাসের অযোগ্য। এখানকার আরবেরা বেশির ভাগই গ্রামীণ। প্রাচীনকালে এখানে অনেকগুলি সমৃদ্ধ সভ্যতার অবস্থান ছিল। কিন্তু ধীরে ধীরে এলাকাটির গুরুত্ব হ্রাস পায় এবং এক হাজার বছরেরও বেশি সময় এটি একটি দরিদ্র ও অবহেলিত দেশ হিসেবে বিরাজ করছিল। বিংশ শতাব্দীর শেষে এসে এখানে খনিজ তেল আবিষ্কার হলে ইয়েমেনের অর্থনৈতিক উন্নতি ও জনগণের জীবনের মান উন্নয়নের সম্ভাবনা দেখা দিয়েছে।
আধুনিক ইতিহাস
১৫১৭ থেকে ১৯১৮ সাল পর্যন্ত উত্তর ইয়েমেন অটোম্যান সাম্রাজ্যের অধীনস্থ ছিল। ১৯২৪ সালে এদেশ লাওসান চুক্তির মাধ্যমে অটোম্যান টার্ক সাম্রাজ্য থেকে মুক্ত হয়। প্রাচীনকাল থেকেই লোহিত সাগর ইউরোপ, আফ্রিকা ও এশিয়ার মধ্যে সমুদ্রপথের একমাত্র এবং গুরুত্বপূর্ণ বাণিজ্যিক পথ হিসেবে ব্যবহৃত হয়ে আসছে। ফলে আরব সাগর তীরবর্তী দণি ইয়েমেন বাণিজ্যিক দিক দিয়ে একটি গুরুত্বপূর্ণ অবস্থানে থাকায় এ অঞ্চলের জীবনযাত্রার মান উত্তরোত্তর বৃদ্ধি পেতে থাকে। আরবে মুসলিম জাগরণের পরপরই এ অঞ্চলে ইসলাম ধর্ম প্রসার লাভ করে। বিভিন্ন সময়ে বিভিন্ন মুসলমান উপজাতীয় প্রধানরা এ অঞ্চল শাসন করে আসছিল। এরই মধ্যে সমুদ্রপথে একটি ব্রিটিশ জাহাজের ধ্বংসাবশেষ চুর হয়ে যাওয়ার অজুহাতে ১৮৩৯ সালে বৃটেন এডেন দখল করে। ১৯৩৭ সালে এ অঞ্চল ব্রিটিশ রাজশাসনের অন্তর্ভুক্ত হওয়ার পূর্ব পর্যন্ত এডেন ব্রিটিশ ভারতের অংশ হিসেবে শাসিত হয়ে আসছিল। ১৯৬৭ সালের ৩০ নভেম্বর দক্ষিণ ইয়েমেন স্বাধীনতা লাভ করে।
তথ্যসূত্র
"Statistical Yearbook 2011"। Central Statistical Organisation। ৯ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০১৩।
Yemen country profile. Library of CongressFederal Research Division (December 2006). This article incorporates text from this source, which is in the public domain.
ফাতিমা বিনতে আসাদ
ফাতিমা বিনতে আসাদ (৫৭৫ খ্রি - ৬২৬ খ্রি ) (فاطمة بنت أسد, ইংরেজি Fāṭimah bint ʾAsad) ছিলেন ইসলামের চতুর্থ খলিফা এবং হযরত মুহাম্মদ (সা.) এর জামাতা হযরত আলী (রাঃ) এর মাতা। তিনি আসাদ ইবনে হাশিম এর কন্যা ছিলেন। ফাতিমার স্বামী আবু তালিব ইবনে আব্দুল মুত্তালিব ছিলেন মুহাম্মদ (সা.) এর চাচা। মুহাম্মদ (সা.) এর দাদা আব্দুল মুত্তালিব এর মৃত্যুর পর এতিম মুহাম্মদ (সা.) তার শৈশবের বেশকিছু বছর আবু তালিব ইবনে আব্দুল মুত্তালিব এর ঘরে ফাতিমার নিকট অতিবাহিত করেন।
সন্তানাদি
ফাতিমার ছয়টি সন্তান ছিল। তারা হলঃ
তার দুই কন্যা হল
মুহাম্মদ এর লালন পালন
মুহাম্মাদ এর দাদা আবদুল মুত্তালিব মৃত্যুর সময় মুহাম্মাদের দায়িত্ব আবু তালিব ও ফাতিমার উপর অর্পণ করে যান। তখন থেকেই মুহাম্মাদ ফাতিমার সংসারে বেড়ে উঠতে থাকেন। আবু তালিব ও ফাতিমা মুহাম্মাদ অত্যন্ত যত্ন ও স্নেহ করে লালন পালন করতে থাকেন। সবসময় নিজের অনন্য শিশুদের সাথে খাবার খেতে দিতেন। ছোটবেলায় চারিদিকে সবাই মুহাম্মাদ এর প্রশংসায় পঞ্চমুখ থাকার কারণে ফাতিমা তাকে অতিরিক্ত আদর করতেন। মুহাম্মাদ ছোট বেলা থেকেই পরিপাটি থাকতেন এজন্য ফাতিমা তাকে পছন্দ করতেন। ফাতিমা আলীকে সর্বদা মুহাম্মাদ এর সাথে থাকার নির্দেশ দেন,যাতে মুহাম্মাদ এর কোন বিপদ আপদ না হয়। মুহাম্মাদ ২৫ বছর বয়সে খাদিজাকে বিয়ে করার আগ পর্যন্ত এই পরিবারেই বেড়ে উঠেন। এজন্য মুহাম্মাদ তাকে দ্বিতীয় মা বলে মনে করতেন।
ইসলাম গ্রহণ ও আবিসিনিয়া হিজরত
মুহাম্মাদ ইসলাম প্রচার শুরু করলে, প্রথম দিকেই ফাতিমা ও তার পুত্র আলী ইসলাম গ্রহণ করেন। ৬২২ খিস্ট্রাব্দে মুহাম্মাদ মদিনায় হিজরতকালে তার সফর সঙ্গীদের মধ্যে ফাতিমাও ছিলেন।
শিবে আবি তালিবে বন্ধী
কুরাইশরা যখন দেখলো মুহাম্মাদ এর অনুসারীরা বৃদ্ধি পাচ্ছে ধীরে ধীরে তখন কুরাইশ তাদের সাথে সমস্ত লেনদেন বন্ধ করে দিলে তারা শিবে আবি তালিব পাহাড়ে বন্ধী হয়ে পরেন। এই তিনটি বছর ফাতিমা বিনতে আসাদ সহ বনু হাশিম গোত্রের সবাই ক্ষুধা অনাহারে গাছের পাতা খেয়ে কোন রকম কাটিয়ে দেন। অবশেষে তিন বছর পর নবুওয়াতের দশম বছরে তারা অবরোধ তুলে নেয়। অন্য মুসলমানদের সাথে ফাতিমা বিনতে আসাদ সহ সবাই মুক্ত জীবনে ফিরে আসেন।
মদিনায় হিজরত
শিবে আবি তালিবে বন্ধী আবু তালিব ও মুহাম্মাদ স্ত্রী মারা গেলে কুরাইশরা অত্যাচার আরো বাড়িয়ে দেন। তখন মক্কার মুসলমানরা বাধ্য হয়ে মদিনায় হিজরত করেন। ফাতিমা বিনতে আসাদও অন্যদের সাথে মক্কা ত্যাগ করে মদীনায় চলে গেলেন।
গুণাবলী ও মর্যাদা
ইবনে সাদ বলেন, ফাতিমা বিনতে আসাদ একজন সৎকর্মশীলা মহিলা ছিলেন। মুহাম্মাদ তাকে দেখতে যেতেন এবং তার গৃহে দুপুরে বিশ্রাম নিতেন। মুহাম্মাদ এর কন্যা ফাতিমা এর সাথে তার পুত্র আলী বিবাহ বন্ধন এ আবদ্ধ হন। মুহাম্মাদ(সাঃ)চাচী ফাতিমার জন্য মাঝে মাঝে উপকৌঠন পাঠাতেন।
ফাতিমার মৃত্যুর পর মুহাম্মাদ নিজের জামা দিয়ে তাকে কাফন দিয়েছেন। তার কবরে নেমে তার পাশে শুয়েছেন।  আস সামহুদী উল্লেখ করেছেন, মুহাম্মাদ মাত্র পাঁচজনের কবরে নেমেছিলেন তার মধ্যে ফাতিমা বিনতে আসাদ অন্যতম।
কবি আল হাজ্জাজ ইবনে ইলাত আস সুলামী উহুদ যুদ্ধে হযরত আলীর বীরত্ব ও সাহসিকতার প্রশংসা করতে গিয়ে তার মায়েরও প্রশংসা করেন।
সাহাবাগণ ফাতিমাকে সম্মান করতেন। জাফর ইবনে আবি তালিব মুতার যুদ্ধে শহীদ হওয়ার পর কবি আহসান ইবনে সাবিত কবিতায় আলী ও তার মায়ের প্রশংসা করেন।
হাদিস বর্ণনা
আরব সমাজে তখন ফাতিমা খুব জনপ্রিয় নাম ছিলো। মুহাম্মাদ এর যুগেই ফাতিমা নামে ২৪ জন মহিলা সাহাবী ছিলেন। এর মধ্যে ফাতিমা বিনতে আসাদ ও মুহাম্মাদ থেকে ৪৬ টি হাদিস বর্ণনা করেছেন। তার মধ্যে একটি মুত্তাফাক আলাইহি।
মৃত্যু
ইমাম আস সামহুদী তার আল ওয়াফা বি আখবারি দারিল মুস্তাফা গ্রন্থে বলেন যে, ফাতিমা মদিনায় মারা যান এবং তাকে আর রাওহা গোরস্তানে  দাফন করা হয়। তবে কেও কেও বলেছেন তাকে জান্নাতুল বাকিতে সমাধিস্থ করা হয়। তার দাফন করা হয়েছিলো মুহাম্মাদ এর পরিহিত জামা দিয়ে। তার করবে নেমেছিলো মুহাম্মাদ,আবু বকর ও আব্বাস। ফাতিমার মৃত্যুর পর মুহাম্মাদ তার জন্য দোয়া করেন, এ আমার মা ও প্রতিপালনকারিণী! আল্লাহ আপনাকে উত্তম প্রতিদান দিন। আপনি ছিলেন আমার একজন চমৎকার মা ও চমৎকার প্রতিপালনকারিণী।
টীকা
মাহমুদ আহমদ ঘাদানফার। Great Women of Islam. Translated by Jamila Muhammad Qawi. Darussalam Publishers & Distributors, Riyadh. Online at kalamullah.com. pp. 163–167. Retrieved 2013-06-22.
গীদাম
গীদাম (Geedam) ভারতের ছত্তিসগড় রাজ্যের দান্তেওয়াদা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গীদাম শহরের জনসংখ্যা হল ৫৮৯৯ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৪% হল ৬ বছর বা তার কম বয়সী।
হিথ্রো বিমানবন্দর
লন্ডন হিথ্রো বিমানবন্দর (ইংরেজিতে: London Heathrow Airport) যুক্তরাজ্যের সর্ববৃহৎ বিমানবন্দর। যাত্রী পরিবহনের দিক থেকে এটি পৃথিবীর চতুর্থ ব্যস্ততম বিমানবন্দর। ইউরোপীয় ইউনিয়নে এটি সর্বাধিক ব্যস্ততম বিমানবন্দর। বিএএ লিমিটেড এই বিমানবন্দরের কর্তৃপক্ষ। বিএমআই, ব্রিটিশ এয়ারওয়েজ ও ভার্জিন আটলান্টিক এয়ারওয়েজ হিথ্রো বিমানবন্দরকে প্রধান কেন্দ্র হিসেবে ব্যবহার করে। সেন্ট্রাল লন্ডন থেকে হিথ্রো বিমানবন্দর ১২ নটিক্যাল মাইল পশ্চিমে অবস্থিত। এই বিমানবন্দরে পূর্ব-পশ্চিমে বিস্তৃত দুইটি সমান্তরাল রানওয়ে ও চারটি টার্মিনাল আছে। আরেকটি টার্মিনালের নির্মাণ কাজ চলছে যার প্রথম পর্যায়ের কাজ ২০১৪ সালে শেষ হবে। প্রায় ৯০টি এয়ারলাইন্স লন্ডন হিথ্রো বিমানবন্দরে চলাচল করে। এসব এয়ারলাইন্স বিশ্বের প্রায় ১৭০টি শহরের সাথে যুক্তরাজ্যকে সংযুক্ত করেছে।
ইন্টারনেট টাইম সিস্টেম
সোয়াচ ইন্টারনেট সময় (বা বিট সময়) ১৯৯৮ সালে চালু দশমিক (ডেসিমাল) সময়ের ধারণা, যা সোয়াচ কর্পোরেশনের "বিট" ঘড়ির বিপণন প্রচারের অংশ হিসেবে সোয়াচ দ্বারা প্রবর্তিত।
ঘণ্টা এবং মিনিটের পরিবর্তে, গড় সৌর দিনকে ১০০০ ভাগে বিভক্ত করা হয়, যাকে ".বিটস" বলা হয়। প্রতিটি বিট ১ মিনিট ২৬.৪ সেকেন্ড স্থায়ী হয়। ইন্টারনেট টাইম মেরিডিয়ান বা মধ্যাহ্নকালীন সময়ের ওপর নির্ভর করে চলে যা গ্রিনিচমানের বিপরীত। এটি “বিএমটি মেরিডিয়ান” নামে পরিচিত । “বিএমটি মেরিডিয়ান” - এই মানটা সেন্ট্রাল ইউরোপিয়ান শীতকাল/ষ্ট্যাণ্ডার্ড সময় ইউটিসি +১ ঘণ্টা হিসেবে কাজ করে । মধ্যরাতে বিএমটি সময় হয় = ০০০ .বিট। দুপুর হয় ৫০০ .বিট সম্পূর্ণ হলে।
আপেল সস
আপেল সস উত্তর আমেরিকা ও ইউরোপের কিছু অংশে বহুল ব্যবহৃত এক প্রকার সস যা খোসা ছাড়ানো অথবা খোসাযুক্ত কিংবা উভয় প্রকার আপেল থেকে তৈরি করা হয়ে থাকে এবং এটি হতে পারে মশলাদার বা মিষ্ট নয়তো ভিন্ন কোন স্বাদের। সসে টক বা মিষ্টি যেকোন স্বাদের প্রাধান্যের জন্য বহু পরিসরের বিচিত্র রকমের আপেল ব্যবহার করা হয়।  মশলাদার নোনতা স্বাদের আপেল সস তৈরিতে পূর্বে টক আপেল ব্যবহার করা হত।
সুপারমার্কেট এবং অন্যান্য খুচরা বিক্রেতার দোকানে এখন আপেল সসের বিভিন্ন বাণিজ্যিক সংস্করণ তৈরিকৃত অবস্থায় সুলভ মূল্যে পাওয়া যায়।
প্রস্তুত প্রণালী
আপেল সস ফুটিয়ে তৈরি না করে বরং আগুনে সেঁকে তৈরি করা হয়, আর এভাবে রান্নার পূর্বে আপেলের খোসা এবং ভিতরের বীজ ও শক্ত অংশ ফেলে দেওয়া হয়।
আপেল বাটার
আপেল বাটার হল আপেল সসের অত্যন্ত ঘনীভূত এক সংস্করণ। আপেল বাটারে উচ্চ মাত্রায় চিনির মিশ্রণ একে এক দীর্ঘ আয়ুষ্কাল প্রদান করে।
তাজকিরাতুল ওয়াকিয়াত
thumb|300px|তাজকিরাতুল ওয়াকিয়াত গ্রন্থের ১ম পাতা
তাজকিরাতুল ওয়াকিয়াত (تذکرة الواقعات) মোঘল সম্রাট হুমায়ুন সম্পর্কে লিখিত সমসাময়িক ইতিহাস গ্রন্থ। “তাজকিরাতুল ওয়াকিয়াত” এর আভিধানিক অর্থ হলো “সময়ের কাহিনী”। এ গ্রন্থের লেখকের নাম জওহর আফতাবচি। তিনি সম্রাট হুমায়ুনের মৃত্যুর তিন যুগ পরে ১৫৮৭ খ্রিস্টাব্দে (হিজরি ৯৯৫ সাল) এ গ্রন্থটি লিখতে শুরু করেন।
জওহর আফতাবচি
জওহর আফতাফচী সম্রাট হুমায়ুনের খাস ভৃত্য ছিলেন। তার দায়িত্ব ছিল সম্রাটের জলপাত্র বা ভিস্তি বহন করা। তিনি লেখাপড়া করেছিলেন। অনেক খবরাখবর রাখতেন। সম্রাট হুমায়ুনের ভৃত্যদের মধ্যে তিনি ছিলেন সবচেয়ে বিশ্বস্ত। এই সুবাদে তিনি সম্রাটের কাছে যাওয়ার ও তাঁকে খুব কাছ থেকে দেখার সুযোগ লাভ করেছিলেন। এ কারণে তার পক্ষে সম্রাট হুমায়ুনের সিংহাসনা আরোহন থেকে শুরু করে মৃত্যু পর্যন্ত ঘটনাবলী ধারাবহকভাবে লিখে ফেলা সম্ভব হয়েছিলেন। তার বয়ান ঐতিহাসিকগণ অধিকতর প্রামাণ্য বলে গ্রহণ করেছেন।
গ্রন্থের শুরুতে ভূমিকায় জওহর আফতাবচি লিখেছেন যে তিনি হুমায়ুনের ব্যক্তিগত ভৃত্যদের মধ্যে সর্বাপেক্ষা বেশি ঘনিষ্ঠ ব্যক্তি ছিলেন, সম্রাট যে তাকে প্রকৃত স্নেহ করতেন, নিতান্ত অল্প বয়স থেকে রাজকীয় খেদমতগারদের দলভুক্ত হয়ে দীর্ঘ প্রায় কুড়ি বছর ধরে সর্বদা সম্রাটের সান্নিধ্যে থেকে তার সেবার সুযোগ যে তিনি পেয়েছিলেন। সম্রাটের জলপাত্রবাহক ভৃত্যের কাজে নিযুক্ত থাকলেও তিনি যে বেশ শিক্ষিত ছিলেন তা তাজকিরাতুল ওয়াকিয়াতের রচনাভঙ্গিতে প্রতীয়মান হয়। গ্রন্থের বিভিন্ন জায়গায় ফারসি সাহিত্যের অমর শিল্পী কবি হাফিজ, সাদি, জামি প্রমুখ কবিদের কবিতা থেকে উদ্ধৃতি প্রদান করেছেন। এছাড়া স্থান বিশেষে কোরআন ও হাদিসের বাণী উল্লেখ করেছেন।  সম্রাট আকবর তাকে আকবর নামা রচনায় আবুল ফযলকে সহায়তা করার জন্য নিযুক্ত করেছিলেন। সম্রাট হুমায়ুনের মৃত্যুর পর প্রণরক্ষাথের্থ তিনি আফগানিস্থানে পালিয়ে গিয়েছিলেন। সে খানে দুই যুগ অতিবাতি করে ফিরে এসে তিনি “তাজকিরাতুল ওয়াকিয়াত” লেখার কাজ শুরু করেন।
বিষয়বস্তু
সম্রাট মির্জা জহিরউদ্দিন মুহাম্মদ বাবরের পরলোকগমন এবং সম্রাট নাসিরুদ্দীন মুহাম্মদ হুমায়ূনের দিল্লীর সিংহাসন আরোহনের কাহিনী দিয়ে। এটি সমাপ্ত হয়েছে সম্রাট হুমায়ুনের পরলোকগমন ও সম্রাট জালালুদ্দীন মুহাম্মদ আকবরের সিংহাসন আরোহনে ঘটনা দিয়।
গ্রন্থের সংগঠন
এই ঐতিহাসিক গ্রন্থটি নাতিদীর্ঘ। এটি আত্মজৈনিক একটি গ্রন্থ যদ্রি এর প্রকৃত উদ্দেশ্য সম্রাট হুমায়ুনের কাহিনী বিবৃত করা। লেখক কাহিনীর শুরুতে একটি স্বল্পদৈর্ঘ্য ভূমিকা লিখেছেন। এটি ৩৩টি ছোট অধ্যায়ে বিভক্ত। প্রতি অধ্যায়ের বর্ণনামূলক শিরোাম রয়েছে যেমন পঞ্চদশ অধ্যায় শিরোনাম “হুমায়ূনের বিরুদ্ধে অপবাদ রটনা ও পরবর্তী ঘটনাবলী”। তেত্রিশটি অধ্যায়ের শিরোনাম নিম্নরূপ:
বাংলা ভাষায় অনুবাদ
thumb|right|বাংলা অনুবাদে তাজকিরাতুল ওয়াকিয়াত গ্রন্থের প্রচ্ছদ
‘কেন্দ্রীয় বাংলা-উন্নয়ন-বোর্ড’ ১৯৬৮ সালের নভেম্বর মাসে তাজকিরাতুল ওয়াকিয়াত গ্রন্থটির অনুবাদ ঢাকা থেকে প্রকাশ করে। এর অনুবাদক ছিলেন চৌধুরী শামসুর রহমান। গ্রন্থের শুরুতে মুখবন্ধ রয়েছে যার শিরোনাম ‘অনুবাদকের কথা’। এ গ্রন্থের শেষভাগে তিনি একটি নির্ঘণ্ট বা পৃষ্ঠাসূচী সংযোজন করেছেন। চৌধুরী শামসুর রহমানের অনুবাদে মূল লেখকের দার্শনিকতা ও ভাষার কারুকাজ সুস্পষ্ট। সম্রাট হুমায়ূনের মৃত্যু প্রসঙ্গে জওহর আফতাফচী লিখেছেন:
“প্রকৃতির নিয়মই হলো, সুমিষ্ট শরবত পানের পর বিস্বাদ ঢেঁকুর ওঠে, স্বস্তির মধু পান করার পরেই অস্বস্তির বিষও কিছুটা হজম করে নিতে হয়। মৃত্যুর মালিক যে খোদা, তাঁর অসীম ও জ্যোতির্ময় শক্তির সামনে আমাদের কিছু করণীয় নেই। সেখানে জীবনদান ব্যতীত অপর কোনো পথই নেই। সুতরাং ধৈর্যের পথেই সর্বদা পা রাখতে হবে। শেষ পর্যন্ত সকলকেই মাটির আবরণের নিচে মস্তক লুকোতে হবে। সম্রাট হুমায়ুনকেও তাই জীবন দান করেই জ্যোতির্ময় আল্লাহ-পাকের ইচ্ছা পূর্ণ করতে হয়েছে এবং এভাবেই তিনি হজরত রসুলে করিম ও তাঁর বংশধরদের আশীর্বাদ লাভ করেছেন।”
২০০২ সালে ঢাকার প্রকাশনা প্রতিষ্ঠান দিব্য প্রকাশ তাজকিরাতুল ওয়াকিয়াত এর বঙ্গানুবাদের দ্বিতীয় সংস্করণ প্রকাশ করে (ISBN 978 984 91672 ৫ ৯)।
সমালোচনা
সম্রাট হুমায়ুনের শাসনকাল সম্পর্কে জওহরের প্রদত্ত বিবরণকেই অধিকতর প্রামাণ্য বলে ঐতিহাসিকগণ গ্রহণ করেছেন। এ বৈশিষ্ট্য এই যে, লেখক জওহর আফতাবচি স্বীয় পর্যবেক্ষণের ভিত্তিতে গ্রন্থটি রচনা করেছিলেন। এর ফলে তার বয়ান অন্য ইতিহাসবিদদের ও লেখকদের পরিবেশিত তথ্যাদির পরিপূরক ও সংশোধনের ক্ষেত্রে অবদান রেখেছে। কোনো কোনো ইতিহাসবিদদের বলেছেন যে সম্রাট হুমায়ুনের সংগ্রামী জীবনের অধিকাংশ বিবরণ জওহরের গ্রন্থ থেকে গ্রহণ করতে হয়। S.M. Edwares H.O.L Garrett তাঁদের Mughal Rule in India গ্রন্থে ( Page 13) বলেছেন: “It is now time to turn to the dreary Odyssey of Humayun. The principal material for this is derived from the Tazkiratul Waqiat of Jouhar, a body-servant of the exiled Emperor, who accompanied him on most of his wanderings.”
এছাড়া ভাষাগুণে তাজকিরাতুল ওয়াকিয়াত শুধুই ইতিহাস নয়, এটি একটি অনবদ্য সাহিত্যকর্ম।
লালবাগ থানা
লালবাগ (Lalbagh) বাংলাদেশের ঢাকা বিভাগের ঢাকা জেলার একটি থানা।
ভূগোল
লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমাংশে অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই জেলার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।
নামকরণ
লালবাগ দুর্গের অবস্থানের জন্য থানার নামকরণ করা হয় লালবাগ।
কাকদ্বীপ মৎস্য বন্দর
কাকদ্বীপ মৎস বন্দর পশ্চিমবঙ্গের উপকূলবর্তী জেলা দক্ষিণ চব্বিশ পরগনার কাকদ্বীপে অবস্থিত। এটি ভারতের একটি গুরুত্ব পূর্ণ মৎস বন্দর।বন্দরটি বাম আমলে গড়ে ওঠে।এই বন্দরে প্রতিদিন উপকূল এলাকা ও গভীর সমুদ্র থেকে মাছ নিয়ে ট্রলার নোঙর করে।
অবস্থান
কাকদ্বীপ মৎস বন্দর কাকদ্বীপে মুড়িগঙ্গা নদীর  তীরে কালনাগিনী খালে অবস্থিত। কলকাতা  থেকে বন্দরটি প্রায় ১৩০ কিলোমিটার দূরে অবস্থিত।
বিবরণ
কাকদ্বীপ মৎস্য বন্দর আসলে এমন একটি জায়গা যেখানে মাছ ধরার  নৌকা বা ট্রলারগুলি লোডিং,  আনলোড এবং মেরামত এবং আশ্রয়ের জন্য একটি অ-সংগঠিত পদ্ধতিতে নোঙর করে। এই জায়গাটি মাছ ধরার কাজে সহায়তার জন্য মজাদার মাছ ধরার  জন্য দীর্ঘমেয়াদি চাহিদা রয়েছে এবং একই সাথে মাছ ব্যবসায় সংগঠিত করার জন্য। মৎস্য অধিদপ্তর, পশ্চিমবঙ্গ সরকার আধুনিক মাছ ধরার বন্দর  নির্মাণ করে যার  খরচের ৫০% ভারত সরকার  এবং বাকি ৫০%  রাজ্য সরকার দেয়। মন্ত্রী শ্রীযুক্ত কিরণমোয় নন্দা বন্দরটির সফলতার কামনা  করেন। ব্রায়থ বার্ন নির্মাণ লিমিটেড (ভারতের একটি সরকার কলকাতা উদ্বোধন) প্রকল্পের জন্য ঠিকাদার ছিল। প্রকল্পটির কনসালটেন্ট জি স্থলবিশেষ এবং অ্যাসোসিয়েটস, একটি স্থপতি সংস্থা, পশ্চিমবঙ্গে মাছ ধরার আশ্রয় প্রকল্পের জন্য অভিজ্ঞতা লাভ করেছে। প্রকল্প পরিকল্পনা ও ডিজাইনের জন্য প্রধান ব্যক্তি গৌতম ব্যানার্জি, পপ্রধান স্থপতি। প্রকল্পটি ৬৫০ মিমি পুরু  ডায়ফ্রার্রাম দেওয়ালের নির্মাণাধীন আরসিটি জেটি দ্বারা  গঠিত। এই প্রদ্ধতির  জেট ভূমি অংশের একটি দেয়াল প্রদানের জন্য প্রয়োগ করা হয় এবং এটি প্রথমবারের মতো পশ্চিমবঙ্গে চালু হয়,  ভারতে প্রথমবারের মতো।
সমস্যা
বন্দরটির প্রচুর সম্ভবনা থাকলেও এটি সমস্যায় জর্জরিত। এর প্রধান সমস্যা হল কালনাগিনী খালের নাব্যতা হ্রাস। বন্দরটি তৈরির সময় কালনাগিনী খাল যথেষ্ট গভীর ছিল কিন্তু বন্দর নির্মানের কয়েক বছরের মধ্যে খালে পলি জমতে থাকে। এখন এই খালে জোয়ারের সময় ছাড়া অন্য সময় প্রায় জল থাকেনা ফলে মাছ বোঝাই ট্রলার বা জাহাজ গুলি মুড়ি গঙ্গা নদীতে অপেক্ষা করে জোয়ারের জন্য। এই বন্দরে নেই কোনো বরফ কল যা মৎস বন্দরের অপরিহার্য অঙ্গ। জাহাজ মেরামতের জন্য নেই কোনো ড্রাই ডক। মাছ ধরা ট্রলার বা জাহাজ গুলির সঙ্গে যোগাযোগ রাখার জন্য নেই ওয়ারলেস ব্যবস্থা।
জেইসেল পরীক্ষা
জেইসেল পরীক্ষা বা জেইসেল নির্ণয় হল এস্টার বা ইথারের উপস্থিতি শনাক্তকরণের একটি রাসায়নিক পরীক্ষা।
বিক্রিয়াটি চেক রসায়নবিদ সাইমন জেইসেল (১৮৫৪-১৯৩৩) এর নামাঙ্কিত। এই গুণগত বিশ্লেষণে প্রথমে একটি টেস্টটিউবে নমুনার সাথে এসিটিক এসিড এবং হাইড্রোজেন আয়োডাইড মিশ্রণের বিক্রিয়া ঘটানো হয়। ফলাফল হিসেবে ইথার এবং এস্টার অ্যালকাইল আয়োডাইডের অধঃক্ষেপ তৈরি করে যথাক্রমে অ্যালকোহল বা কার্বোক্সিলিক এসিডে পরিণত হয়।
center|500px|জেইসেল পরীক্ষা
এই মিশ্রণকে উত্তপ্ত করা হলে মিশ্রণের উপাদান গ্যাসের সাথে বিক্রিয়া করে। তখন মারকারি(২) নাইট্রেট দ্বারা সম্পৃক্ত একটি কাগজ টেস্টটিউবের মুখে ধরা হয়। কোনো অ্যালকাইল আয়োডাইড উপস্থিত থাকলে মারকারির সাথে বিক্রিয়া করে মারকারি(II) আয়োডাইড গঠন করে, যার বর্ণ লাল কিংবা হলুদ হয়।
মিথোক্সি (-OCH3) মূলক শনাক্তকরণেও এই বিক্রিয়া ব্যবহৃত হয়; তবে এক্ষেত্রে সিলভার নাইট্রেট দ্রবণের সাথে আয়োডোমিথেনের পাতন করা হয়, যার ফলশ্রুতিতে সিলভার আয়োডাইডের অধঃক্ষেপ তৈরি হয়। এই অধঃক্ষেপের ফিল্টার এবং ওজন নির্ণয়ের মাধ্যমে আয়োডিন পরমাণুর সংখ্যা নির্ণয় করা যায় এবং এর উপর ভিত্তি করে শনাক্ত করা যায় মিথক্সি গ্রুপের উপস্থিতি।
সাংশ্লেষিক প্রয়োগ:
চোঘা জানবিল
চোঘা জানবিল (এলামাইট: দূর উনতাশ) ইরানের খুজেস্তন প্রদেশের একটি প্রাচীন এলামাইট কমপ্লেক্স। এটি মেসোপটেমিয়ার বাইরে বিদ্যমান কয়েকটি জিগুরাটের মধ্যে একটি। এটি সুসা থেকে প্রায় 30 km দক্ষিণ-পূর্বে এবং আহবাজ থেকে 80 km উত্তরে অবস্থিত।
ইতিহাস ও ব্যুৎপত্তি
এলামাইট ভাষা, একটি বিচ্ছিন্ন ভাষা যেখানে চোঘা জানবিলকে সাধারণত 'ঘুড়ির ঢিবি' হিসাবে অনুবাদ করা হয়। এটি প্রায় ১২৫০ খ্রিস্টপূর্বাব্দে রাজা উনতাশ-নাপিরিশা দ্বারা নির্মিত হয়েছিল, প্রধানত ইনশুশিনাক নামক এক মহান দেবতার প্রতি সম্মান জানাতে। এর মূল নাম ছিল দুর উনতাশ, আক্কাদীয় ভাষায় যার অর্থ 'উনতাশের শহর'। যদিও এটি নিশ্চিত করে জানা যায় না যে সেখানে এককালে পুরোহিত এবং ভৃত্য ছাড়াও অনেক লোক বাস করেছিল। কমপ্লেক্সটি তিনটি কেন্দ্রীভূত প্রাচীর দ্বারা সুরক্ষিত যা 'শহরের' প্রধান এলাকাকে নির্দেশ করে। অভ্যন্তরীণ এলাকাটি একটি মহান জিগুরাটের মাধ্যমে সম্পূর্ণরূপে প্রধান দেবতাকে উত্সর্গ করা হয়েছে, যা উনতাশ-নাপিরিশা দ্বারা নির্মিত স্টোরেজ রুম সহ একটি পূর্ববর্তী বর্গাকার মন্দিরের উপরে নির্মিত হয়েছিল।
মাঝখানে ক্ষুদ্রতর দেবতার জন্য এগারোটি মন্দির রয়েছে। এটা বিশ্বাস করা হয় যে, মূলত বাইশটি মন্দিরের পরিকল্পনা করা হয়েছিল, কিন্তু সেগুলি শেষ করার আগেই রাজা মারা যান এবং তার উত্তরসূরিরা নির্মাণ কাজ বন্ধ করে দেন। বাইরের অংশে রয়েছে রাজকীয় প্রাসাদ, পাঁচটি ভূগর্ভস্থ রাজকীয় সমাধি সম্বলিত একটি অন্ত্যেষ্টির প্রাসাদ।
উনতাশ-নাপিরিশার মৃত্যুর পর শহরের নির্মাণকাজ আকস্মিকভাবে বন্ধ হয়ে যায়, তবে স্থানটি পরিত্যক্ত করা হয়নি। ৬৪০ খ্রিস্টপূর্বাব্দে অ্যাসিরিয় রাজা আশুরবানিপাল কর্তৃক এটি ধ্বংস হওয়ার পূর্ব পর্যন্ত এটির দখলদারিত্ব অব্যাহত ছিল। চোঘা জানবিলের বিপুল সংখ্যক মন্দির এবং অভয়ারণ্যের উপর ভিত্তি করে কিছু পণ্ডিত অনুমান করেন যে, উনতাশ-নাপিরিশা একটি নতুন ধর্মীয় কেন্দ্র (সম্ভবত সুসাকে প্রতিস্থাপন করার উদ্দেশ্যে) তৈরি করার চেষ্টা করেছিলেন যা উচ্চভূমি এবং নিম্নভূমি এলাম উভয়ের দেবতাকে এক জায়গায় একত্রিত করবে।
জিগুরাটটি মূলত প্রতিটি দিকে 105.2 m এবং উচ্চতায় প্রায় 53 m পাঁচটি স্তরে পরিমাপ করেছিল এবং একটি মন্দিরের সাথে মুকুট ছিল। মাটির ইট ছিল পুরো সাজসজ্জার মৌলিক উপাদান। জিগুরাটটিকে পোড়া ইটের একটি মুখ দেওয়া হয়েছিল, যার মধ্যে কয়েকটিতে এলামাইট এবং আক্কাদিয় ভাষায় দেবতাদের নাম দেওয়া কিউনিফর্ম অক্ষর রয়েছে। যদিও জিগুরাট এখন মাত্র 24.75 m উচ্চতায় দাঁড়িয়েছে, যা তার আনুমানিক মূল উচ্চতার অর্ধেকেরও কম।
জিগুরাটটিকে ইউনেস্কো কর্তৃক ধাপ পিরামিডিয় স্মৃতিস্তম্ভের সর্বোত্তম সংরক্ষিত উদাহরণ হিসাবে বিবেচনা করা হয়। ১৯৭৯ সালে, প্রথম ইরানি স্থান হিসাবে চোগা জানবিল ইউনেস্কোর বিশ্ব ঐতিহ্যবাহী স্থানের তালিকাভুক্ত করা হয়।
প্রত্নতত্ত্ব
১৯৫১ থেকে ১৯৬১ সালের মধ্যে ছয়টি মরসুমে ফরাসি প্রত্নতত্ত্ববিদ রোমান ঘিরশম্যান চোঘা জানবিলে খনন করেছিলেন।
হুমকি
বিশ্বব্যাপী চাহিদা বৃদ্ধির কারণে খনিজ তেল অনুসন্ধান স্থানটির ভিত্তিকে হুমকির সম্মুখীন করে তোলে, কারণ খনিজ তেলের মজুদ অন্বেষণ করার জন্য এখানে বিভিন্ন সময়ে বিভিন্ন ভূমিকম্পঘটিত পরীক্ষা-নিরীক্ষা করা হয়েছে। জিগুরাত থেকে প্রায় 300 m দূরে তেলের জন্য খনন করা হয়েছে।
শিজা শাহিদ
শিজা শাহিদ হলেন একজন পাকিস্তানি সামাজিক উদ্যোক্তা, সমাজকর্মী, বিনিয়োগকারী এবং শিক্ষাবিদ। তিনি অলাভজনক মালালা তহবিলের সহ-প্রতিষ্ঠাতা ও প্রাক্তন নির্বাহী কর্মকর্তা। ২০১৩ সালে তাঁকে টাইম  পত্রিকার বিশ্বের পরিবর্তন-প্রস্তুতকারকারী "৩০ এর মধ্যে ৩০জন" এর তালিকায় অন্তর্ভুক্ত করা হয়েছিল এবং ২০১৪ সালে তিনি ফোর্বস  "৩০ এর মধ্যে ৩০জন" বিশ্বব্যাপী সামাজিক উদ্যোক্তাদের তালিকায় তালিকাভুক্ত হয়েছিলেন। তিনি নোবেল শান্তি পুরস্কার বিজয়ী মালালা ইউসুফজাইয়ের পরামর্শদাতা হিসাবেও সুপরিচিত।
প্রারম্ভিক জীবন
শিজা শাহিদ পাকিস্তানের রাজধানী ইসলামাবাদে জন্মগ্রহণ করেছিলেন এবং সেখানেই বড় হয়েছিলেন। তিনি তাঁর কৈশোরকাল একজন স্বেচ্ছাসেবক ও কর্মী হিসাবে কাটিয়েছিলেন। ১৪ বছর বয়সে তিনি বিভিন্ন অপরাধে দোষী সাব্যস্ত নারীদের অধিগ্রহণকৃত কারাগারে কাজ শুরু করেছিলেন। ২০০৫ সালে কাশ্মীরে ভয়াবহ ভূমিকম্পে প্রায় ৮৫,০০০ লোক নিহত হওয়ার পরে তিনি একটি ত্রাণ শিবিরে স্বেচ্ছাসেবীর কাজ করেছিলেন।
ওয়েক আপ সিড
ওয়েক আপ সিড হলো ২০০৯ সালে মুক্তিপ্রাপ্ত ভারতীয় হিন্দি ভাষার একটি হাস্যরস-নাট্যধর্মী চলচ্চিত্র। এটি রচনা এবং পরিচালনা করেছেন অয়ন মুখার্জি। এটি প্রযোজনা করেন হিরু ইয়াশ জোহর এবং করণ জোহর। গল্পে মুম্বাইয়ে থাকা বড়লোক ঘরের বেখেয়ালি জীবনে অভ্যস্ত সিদ্ধার্থ মেহরা কে দেখানো হয় যে একজন কলেজ শিক্ষার্থী। সে জীবনের মূল্যবোধ সম্পর্কে শিখে কোলকাতা থেকে আসা একজন নতুন লেখক আয়েশা থেকে।
রণবীর কাপুর, যে এতে নাম ভূমিকায় অভিনয় করেছেন তার অভিনয়ের জন্য অসংখ্য পুরস্কার এবং প্রশংসা অর্জন করেন। এই চলচ্চিত্রটি দর্শক এবং সমালোচকদের কাছ থেকে ইতিবাচক সাড়া পায় এবং ব্যবসায়িক সাফল্য লাভ করে।
বক্স অফিস
ওয়েক আপ সিড দেশে এবং বিশ্বব্যাপী ভালো ব্যবসা করে। প্রথম সপ্তাহান্তে এটি বিশ্বব্যাপী inr 215000000 আয় করে আর  দেশের ভিতরে এর আয় ছিল inr 170000000। এটির প্রথম এবং দ্বিতীয় সপ্তাহে বক্স অফিসে এক নাম্বারে ছিল।
আব্দুল মালেক (রাজনীতিবিদ)
মো: আব্দুল মালেক (১৫ জানুয়ারি ১৯৪৭) বাংলাদেশী রাজনীতিবিদ এবং নওগাঁ-৫ আসনের সাবেক সংসদ সদস্য। তিনি মে ২০১৩ সালে উপ-নির্বাচনে বাংলাদেশ আওয়ামী লীগ প্রার্থী হিসেবে প্রথমবার সংসদ সদস্য হিসেবে নির্বাচিত হন এবং ২০১৪ সালে দ্বিতীয় বার সংসদ সদস্য নির্বাচিত হন। বর্তমানে তিনি নওগাঁ জেলা আওয়ামীলীগ এর সভাপতির দায়িত্ব পালন করছেন।
জন্ম ও শিক্ষাজীবন
মো: আব্দুল মালেকের পৈতৃক বাড়ি নওগাঁও জেলার সদর উপজেলার উকিলপাড়া গ্রামে। তিনি স্নাতকোত্তর ডিগ্রি অর্জন করেছেন।
কর্মজীবন
পেশায় ব্যবসায়ী মো: আব্দুল মালেক রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
রাজনৈতিক জীবন
১৯৬২ সালে ছাত্রলীগের প্রাথমিক সদস্য, ১৯৬৬ সালে রাজশাহী কলেজ ছাত্রলীগের সঙ্গে যুক্ত হন। ১৯৭২ থেকে ১৯৭৫ সাল পর্যন্ত নওগাঁ জেলা(তৎকালীন মহকুমা) ছাত্রলীগের সভাপতি এর দায়িত্ব পালন করেন।
উল্লেখ্য যে, ১৯৭৫ সালে বঙ্গবন্ধু সপরিবারে হত্যার পর রাজনৈতিক কারণে কারাগারে আটক হন।
১৯৭৭ থেকে ১৯৮৮ সাল পর্যন্ত নওগাঁ জেলা যুবলীগের সভাপতি। এসময় তিনি ২ বার নওগাঁ সদরের চন্ডিপুর ইউনিয়ন এর চেয়ারম্যান নির্বাচিত হন । পরবর্তিতে নওগাঁ জেলা আওয়ামী লীগ এর সাধারণ সম্পাদক নির্বাচিত হন।
ওয়ান ইলেভেনের সময়ও উনার বিরুদ্ধে কোন মামলা বা দুর্নীতির অভিযোগ ছিলো না। এই সময়ও উনি দলের পক্ষে অনেক শক্ত ভুমিকা পালন করেন। এই সময় উনি নওগাঁর সকল মুক্তিযোদ্ধাদের সুসংগঠিত করার উদ্দেশ্যে "মুক্তিযোদ্ধা ৭১" নামে একটি সংগঠন খোলেন যার সভাপতি তিনি।
২০১৩ সালে তৎকালীন সাংসদ আব্দুল জলিল মারা যাবার পর ঐ আসনে সংসদ সদস্য হিসেবে তিনি দলীয় মনোনয়ন পেয়ে নির্বাচিত হন। ৯ম জাতীয় সংসদের যোগাযোগ মন্ত্রণালয় সম্পর্কিত সংসদীয় স্থায়ী কমিটির সদস্য এবং ১০ম জাতীয় সংসদের খাদ্য মন্ত্রণালয় সম্পর্কিত সংসদীয় স্থায়ী কমিটির সদস্য এর দায়িত্ব পালন করেন।
দীর্ঘ প্রায় ২৩ বছর নওগাঁ জেলা আওয়ামীলীগ এর সাধারণ সম্পাদকের দায়িত্ব পালনের পর ২০১৪ সালের ডিসেম্বরে নওগাঁ জেলা আওয়ামীলীগ এর সম্মেলনে সভাপতি নির্বাচিত হন। ৩১ মার্চ, ২০২২ এ অনুষ্ঠিত নওগাঁ জেলা আওয়ামীলীগ এর সম্মেলনে পুনরায় সভাপতি নির্বাচিত হন।
ড্যানিয়েল বেইলি
ড্যানিয়েল এভার্টন বেইলি (জন্ম ৯ই সেপ্টেম্বর ১৯৮৬) অ্যান্টিগুয়া ও বার্বুডার একজন পুরুষ স্প্রিন্টার। তার পছন্দের বিভাগ হল ১০০মিটার। তিনি ২০০৪ গ্রীষ্মকালীন অলিম্পিকে তার দেশের পতাকা বাহক ছিলেন এবং ২০০৮ গ্রীষ্মকালীন অলিম্পিকে ১০০মিটারে সেমিফাইনালিস্ট ছিলেন।
২০০৯ সালে তিনি পাদপ্রদীপের আলোয় আসেন IAAF গোল্ডেন লীগ প্রতিযোগিতায় ১০০মিটার জিতে ও ২০০৯ সালের বিশ্ব চ্যাম্পিয়নশিপে চতুর্থ স্থান পেয়ে। ২০১০ IAAF বিশ্ব ইন্ডোর চ্যাম্পিয়নশিপে ৬০মিটারে তিনি ব্রোঞ্জ পদকলাভ করেন। এছাড়া ক্যারিবীয় আঞ্চলিক পর্যায়েও পদক লাভ করেন। ১০০মিটারে তার ব্যক্তিগত সেরা ৯.৯১সেকেন্ড হল অ্যান্টিগুয়ার জাতীয় রেকর্ড।
কর্মজীবন
অ্যান্টিগুয়া ও বার্বুডার হয়ে ২০০৪ গ্রীষ্মকালীন অলিম্পিকস, ২০০৬ কমনওয়েল্থ গেমস ও ২০০৮ গ্রীষ্মকালীন অলিম্পিকে বেইলি অংশগ্রহণ করেন। বেইজিং-এ তিনি ১০০মিটার দৌড়ে অংশ নিয়ে হিটে উসেইন বোল্টের থেকে সেকেন্ডের মাত্র চার শতাংশ সময়ের ব্যবধানে ১০.২৪সেকেন্ড সময়ে দ্বিতীয় হন। বেইলি কোয়ার্টার ফাইনালে এই সময় আরও ভালো করেন (১০.২৩সেকেন্ড)। কিন্তু, যথাক্রমে আসাফা পাওয়েল, ওয়াল্টার ডিক্স ও ডেরিক অ্যাটকিন্সের পরে চতুর্থস্থান অধিকার করায় তিনি আর এগোতে পারেননি।
২০০৯ সালের মরশুম বেইলি দারুণভাবে শুরু করেন। মে মাসের শুরুর দিকেই তিনি ১০০মিটার বিভাগে তার ব্যক্তিগত সেরা ১০.০২সেকেন্ড ও বাতাসের সাহায্যে ৯.৯৩সেকেন্ড সময় করেন। তিনি দক্ষিণ আমেরিকান প্রতিযোগিতায় এই মহাদেশের প্রথম দৌড়বীর হিসাবে দশ সেকেন্ডের কম সময়ে ১০০মিটার দৌড় শেষ করে এক অসাধারণ রেকর্ড গড়েন। বাতাসের সাহায্য পেলেও, ৯.৯৯সেকেন্ডের এই দৌড় তার ব্যক্তিগত সেরা ছিল। এরপর তিনি এই সময় আরও কমান রোমে গোল্ডেন গালা প্রতিযোগিতায় ৯.৯৬সেকেন্ড সময় করে এবং এক সপ্তাহের মধ্যেই প্যারিসে তার অনুশীলন সহযোগী উসেইন বোল্টের পরে আরও ভালো সময় ৯.৯১সেকেন্ড করে দ্বিতীয় হন। এই সময় অ্যান্টিগুয়া ও বার্বুডার জাতীয় রেকর্ড।
২০১০ IAAF বিশ্ব ইন্ডোর চ্যাম্পিয়নশিপে তিনি ৬০মিটারে ব্রোঞ্জ পদক জেতেন। ৬.৫৭সেকেন্ডে শেষ করে তিনি এই প্রতিযোগিতায় অ্যান্টিগুয়ার হয়ে প্রথম পদক জেতেন। বেইলি ২০১০ সালের IAAF ডায়ামন্ড লীগে অংশগ্রহণ করেন। ১০০মিটার দৌড়ে তিনি ব্রিটিশ গ্র্যাঁ প্রি ও অ্যাডিডাস গ্র্যাঁ প্রি (এই প্রতিযোগিতায় তিনি বাতাসের সাহায্য নিয়ে ৯.৯২সেকেন্ড সময় করেন।)উভয়েই তৃতীয় স্থান অধিকার করেন। তিনি মেমোরিয়াল ভ্যান ড্যামে চতুর্থ হন এবং প্যারিসে অনুষ্ঠিত মিটিং আরিভাতে মরশুমের সেরা পুরো ১০সেকেন্ড সময় করে চতুর্থ হন। এবছরে তার সবচেয়ে গুরুত্বপূর্ণ সাফল্য ছিল ২০১০ CAC গেমসে, যেখানে চুরান্ডি মার্টিনার পিছনে শেষ করে তিনি ১০০মিটারে রৌপ্য পদক জয় করেন, এবং ২০১০ IAAF মহাদেশীয় কাপ, যেখানেও তিনি ক্রিস্টোফ লেমেইটারের পিছনে দ্বিতীয় হন। এছাড়া তিনি মহাদেশীয় কাপ বিজয়ী আমেরিকাস রিলে দলের লিড-অফও ছিলেন।
২০১১ সালের ইন্ডোর মরশুমে অংশ নিতে না পারার দরুন তিনি এপ্রিলে জামাইকাতে UTech ক্লাসিকে ২০০মিটার বিভাগে ব্যক্তিগত সেরা ২০.৫১সেকেন্ড সময়ে মরশুম শুরু করেন। এর পরপরই জামাইকা আমন্ত্রণমূলকে বাতাসের সহযোগিতায় ১০০মিটার বিভাগে ৯.৯৪সেকেন্ড সময় করেন। এরপর তিনি তার অনুশীলন সহযোগী য়োহান ব্লেককে (গ্লেন মিলস]]-এর আরেক ছাত্র) নিয়ে ইউরোপ যাত্রা করেন। এই সময়ের সেরা সাফল্য হল স্ট্রাসবার্গে ৯.৯৭সেকেন্ডের জয়। এটি ছিল তার বিদেশে প্রতিদ্বন্দ্বিতা করার প্রস্তুতি: "এখানে আমি শিখলাম কি করে নতুন পরিবেশে ও অপরিচিত খাদ্যাভ্যাসে মানিয়ে নেওয়া যায়।"
নিহাদুজ্জামান
নিহাদুজ্জামান (জন্মঃ ২৮ নভেম্বর ১৯৯৮) একজন বাংলাদেশী ক্রিকেটার। তিনি ৪ নভেম্বর ২০১৭ সালে রাজশাহী কিংসের হয়ে ২০১৭ বাংলাদেশ প্রিমিয়ার লী গে টি-টোয়েন্টি ক্রিকেটে আত্মপ্রকাশ করেছিলেন। ২০১৭-১৮ জাতীয় ক্রিকেট লিগ টুর্নামেন্টে ২১ ডিসমিসাল সহ তিনি যৌথ নেতৃত্বাধীন উইকেট শিকারী ছিলেন।
অক্টোবরে 2018 সালে তিনি বাংলাদেশ চিটাগাং ভাইকিংস দলে জায়গা পেয়েছিলেন।
আওস ইবনে খালিদ ইবনে কুরত
আওস ইবনে খালিদ ইবনে কুরত আল আনসারী আন নাজ্জারি মুহাম্মাদের একজন বিখ্যাত আরব এবং আনসার সাহাবা ছিলেন। তবে তিনি সাহাবা কিনা সেটা নিয়ে মতানৈক্য রয়েছে।
জন্ম ও পরিচয়
তিনি সৌদি আরবের মদিনা শহরে জন্মগ্রহণ করেছিলেন এবং একজন আনসারী সাহাবা ছিলেন। যদিও অনেক রিজাল বিশেষজ্ঞ তার নাম সাহাবাদের নামে অন্তর্ভুক্ত করেননি। তবে অধিকাংশ ইতিহাসবিদদের ধারণা তিনি অবশ্যই সাহাবাদের অন্তর্ভুক্ত। তবে এটা সুনিশ্চিত যে তার পুত্র সাফওয়ান ইবনে আওস একজন প্রসিদ্ধ তাবেয়ী ছিলেন।
পরিবার
আওস ইবনে খালিদ ইবনে কুরত প্রথম বিবাহ করেন আবু আইয়ুব আল আনসারীর কন্যা আমরা বিনতে আইয়ুবকে এবং দ্বিতীয় বিবাহ করেন রাবি ইবনে কায়স ইবনে আমিরের কন্যা নাইলা বিনতে রাবীকে। তার স্ত্রী নাইলা বিনতে রাবী উম্মু সাফওয়ান নামে সুপরিচিত।
সাহাবা কিনা তা নিয়ে মতবিরোধ
কিছু কিছু জীবনী বিশেষজ্ঞ তিনি সাহাবা নয় এটা উল্লেখ করলেও অধিকাংশ ইতিহাসবিদ ও বিশেষজ্ঞ বলছেন তার পুত্র সাফওয়ান ইবনে আওস একজন তাবেয়ী। তাই এইদিক পর্যালোচনা করে বলা যায় আওস ইবনে খালিদ ইবনে কুরত যদি মুহাম্মাদের নবুয়ত পূর্ব জীবনে মৃত্যুবরণ করতেন তাহলে তার পুত্র সাফওয়ান একজন সাহাবা হতেন। একই সাথে এও বলা যায় যে আওস ইবনে খালিদ ইবনে কুরত মুহাম্মাদের নবুয়ত পরবর্তী সময়ে মৃত্যুবরণ করেছেন। আর মদিনায় মুহাম্মাদ মৃত্যুবরণ পর্যন্ত কোন আনসারীই কাফির ছিলেন না। এজন্য সুস্পষ্ট ভাবে বলা যায় তিনি একজন সাহাবা ছিলেন।
উচ্চতর বিজ্ঞান গবেষণা কেন্দ্র (ঢাকা বিশ্ববিদ্যালয়)
right|thumb|সেন্টার অফ এক্সেলেন্স ভবন (ঢাকা বিশ্ববিদ্যালয়) বাংলাদেশ সরকারের বিজ্ঞান ও প্রযুক্তি মন্ত্রণালয়ের নিজস্ব তহবিল এবং ঢাকা বিশ্ববিদ্যালয় এর উন্নয়ন প্রকল্পের অধীনে বিশ্ববিদ্যালয় কর্তৃপক্ষের বিশেষ উদ্যোগে ১৯৯৭ সালে সেন্টার অফ এক্সেলেন্স এর যাত্রা শুরু। এটি বিশ্ববিদ্যালয়ের মেআকার্ম ভবন প্রাঙ্গনে অবস্থিত।
উদ্দেশ্য:
এর মূল লক্ষ্য হল দেশে স্নাতোকত্তর পর্যায়ে গবেষণার ক্ষেত্র ও দক্ষ মানবসম্পদ তৈরি করার পাশাপাশি আন্তর্জাতিক ক্ষেত্রের সঙ্গে দেশীয় গবেষণাকে সংযুক্ত করা। সেন্টারের নিজস্ব বিজ্ঞানী ছাড়াও বিশ্ববিদ্যালয়ের শিক্ষক, ভিসিটর বিজ্ঞানী সহ এমফিল, পি এইচ ডি ও পোস্ট ‌গ্র্যাজুয়েট পর্যায়ের শিক্ষার্থীরাও গবেষণার সুযোগ পাবে । মূলত পদার্থ , রসায়ন , জীববিজ্ঞান, ফার্মাসিউটিকালস এবং কম্পিউটার সফটওয়্যার উন্নয়ন ও প্রয়োগের উপর গবেষণা চালানো হয়। এই গবেষণা কার্যক্রম পরিচালনার জন্য পাঁচটি গবেষণাগার রয়েছে যেগুলো লেজার স্পেকট্রোসকপি, জিন গবেষণা ও ডি এন এ সিকোয়েন্সিং, উন্নত কম্পিউটার সফটওয়্যার তৈরি, মনোবিজ্ঞান ও বিশ্লেষণাত্মক রসায়ন এর জন্য নির্ধারিত। এছাড়া গবেষণাকার্যে ব্যবহৃত সাধারণ রিএজেন্ট ও নমুনা প্রস্তুতির জন্য একটি পৃথক গবেষণাগার স্থাপন করা হয়েছে। এই কেন্দ্রর গবেষণাগারগুলি সম্পূর্ণভাবে বর্তমান বিশ্বের যন্ত্রপাতি দিয়ে সাজানো হয়েছে। পরিষ্কার পরিচ্ছন্নতা ও আধুনিকতা একে বাংলাদেশের অন্যতম আর্ন্তজাতিকমানের এবং প্রথম সারির গবেষণা প্রতিষ্ঠানে পরিণত করেছে।
জনবল:
এই কেন্দ্রর নির্ধারিত ৭৫ জনের সবাইকে এখনো নিয়োগ দেয়া হয়নি। বর্তমানে বিজ্ঞানীসহ মোট ১২ জন জনবল নিয়ে কেন্দ্রটি তার কার্যক্রম চালিয়ে যাচ্ছে। বর্তমানে সেন্টারটির পরিচালক পদে অধিষ্ঠিত আছেন প্রফেসর আমীর হোসেন খান।
কোহিমা জেলা
কোহিমা জেলা (উচ্চারণ:/ˈkəʊhɪˌmɑː বা kəʊˈhiːmə/) ভারতের নাগাল্যান্ড রাজ্যের একটি জেলা। এই জেলাটির মূল অধিবাসীরা আঙ্গামী নাগা উপজাতির। ২০১১ সালের জনগণনা অনুসারে নাগাল্যান্ডের মোট এগারটি জেলার মধ্যে ডিমাপুরের পরে কোহিমা দ্বিতীয় জনবসতিপূর্ণ জেলা হিসাবে স্বীকৃতি লাভ করেছে।
ইতিহাস
ভারত স্বাধীনতা লাভ করার পূর্বে কোহিমা ‘নাগা হিলস ডিস্ট্রিক্ট’-এর অন্তর্ভুক্ত ছিল এবং এই জেলার সদর শহর ছিল কোহিমা।
১৯৬১ সালের ১ ডিসেম্বর নাগাল্যান্ডের অন্যতম জেলা হিসাবে কোহিমা জেলার প্রতিষ্ঠা হয়। ১৯৭৩ সালে এই জেলা থেকে ফেক ও বখা জেলা এবং ১৯৯৭ সালে ডিমাপুর জেলা সৃষ্টি করা হয়। অবশেষে ২০০৩ সালে পেরেন জেলার সৃষ্টি কোহিমা জেলার বর্তমান রূপ দেয়।
প্রশাসন
কোহিমা জেলার মূল প্রশাসনিক প্রধান হলেন উপায়ুক্ত (ডেপুটি কমিশনার)। প্রতিটি প্রশাসনিক সার্কেলের তত্ত্বাবধানের জন্য তাঁর অধীনে বিভিন্ন সংযোজিত ডেপুটি কমিশনার (অ্যাডিশনাল ডেপুটি কমিশনার) ও মহকুমা প্রধান (সাব-ডিভিশন অফিসার; এসডিও) থাকে। এছাড়াও কোহিমার একটি জেলা নাগরিক উন্নয়ন পরিষদ (ডিস্ট্রিক্ট আরবান ডেভেলপমেন্ট এজেন্সি) আছে।
কোহিমা জেলাটি আটটি প্রশাসনিক মণ্ডলে (অ্যাডমিনিস্ট্রেটিভ সার্কেল) বিভক্ত — সেমিংউ, সোগিন, চিফোবোজৌ, বোতসা, কেজোচা, জখমা, কোহিমা সদর ও সেচু-জুবজা; এই সার্কেলসমূহ চারটি গ্রাম্য উন্নয়ন বিভাগে (রুরাল ডেভেলপমেন্ট ব্লক) বিভক্ত — কোহিমা (কোহিমা সদর ও সেচু-জুবজা), চিফোবোজৌ ( চিফোবোজৌ, বোতসা ও কেজচার কিছু অংশ), জখমা (জখমা ও কেজচার বাকী অংশ) ও সেমিংউ ( সেমিংউ ও সোগিন)।
জনসংখ্যা
২০১১ সালের জনগণনা অনুসারে কোহিমার মোট জনসংখ্যা ২৬৭,৯৮৮ জন। এর ৪৫% লোক শহর অঞ্চলে বাস করে। মোট জনসংখ্যার দিক থেকে ভারতের মোট ৬৪০টি জেলার মধ্যে এই জেলার স্থান ৫৭৬তম। কোহিমার প্রতি ১০০০ পুরুষের বিপরীতে মহিলার সংখ্যা ৯২৮ জন। এই জেলার সাক্ষরতার হার ৮৫%।
কোহিমা সদর সার্কেল গঠিত হয়েছে কোহিমা শহর, কোহিমা গাওঁ, চিদিমা ও চিদে মডেল গাঁও নিয়ে।
ভৌগোলিক অবস্থান
কোহিমা জেলায় একটি পাহাড়ি নৈসর্গিক স্থান আছে — কোহিমা সদর, এলাকাটি একটি পর্বতের চূড়ার সঙ্গে প্রসারিত হয়েছে।
জীববৈচিত্র্য
১৯৮০ সালে কোহিমা জেলায় পুলিবাজ বন্যপ্রাণী অভয়ারণ্য গড়ে ওঠে, যার মোট জায়গা । এটি ব্লিথের ট্র্যাগোপানের একটি প্রাকৃতিক আবাসস্থল।
অ্যাপ স্টোর (আইওএস/আইপ্যাডওএস)
অ্যাপ স্টোর একটি অ্যাপ স্টোর প্ল্যাটফর্ম যা অ্যাপল ইনক দ্বারা মোবাইল অ্যাপ্লিকেশন এর আইওএস এবং আইপ্যাডএস)] এর জন্য তৈরি এবং রক্ষণাবেক্ষণ করা হয় অপারেটিং সিস্টেম। স্টোর ব্যবহারকারীদের অ্যাপলের আইওএস সফটওয়্যার ডেভলপমেন্ট কিট এর সাহায্যে উন্নত অ্যাপ্লিকেশনগুলি ব্রাউজ এবং ডাউনলোড করতে দেয়। অ্যাপ্লিকেশনগুলি আইফোন স্মার্টফোন, আইপড টাচ হ্যান্ডহেল্ড কম্পিউটার, বা আইপ্যাড ট্যাবলেট কম্পিউটারে ডাউনলোড করা যেতে পারে এবং কিছুগুলি অ্যাপল ওয়াচ স্মার্টওয়াচ বা চতুর্থ- প্রজন্ম বা নতুন অ্যাপল টিভি এর আইফোন অ্যাপ্লিকেশনগুলির এক্সটেনশন হিসাবে।
অ্যাপ্লিকেশন স্টোরটি প্রাথমিকভাবে ৫০০ টি অ্যাপ্লিকেশন উপলব্ধ হওয়ার সাথে সাথে ১০ জুলাই, ২০০৮ এ খোলা হয়েছিল। অ্যাপ্লিকেশনগুলির সংখ্যা ২০১৭ সালে প্রায় ২.২ মিলিয়নে পৌঁছেছে, তবে পরবর্তী কয়েক বছরে অ্যাপল কিছুটা হ্রাস পেয়েছে যেহেতু অ্যাপল পুরানো বা ৩২-বিট অ্যাপ্লিকেশনগুলিকে সরিয়ে ফেলতে প্রক্রিয়া শুরু করেছিল যা উদ্দেশ্য হিসাবে কাজ করে না বা বর্তমান অ্যাপ্লিকেশন নির্দেশিকাগুলি অনুসরণ করে না। ‍ হিসাবে, স্টোরটিতে প্রায় ১.৮ মিলিয়ন অ্যাপ্লিকেশন রয়েছে।
অ্যাপল "অ্যাপ্লিকেশন অর্থনীতিতে" নতুন চাকরির ক্ষেত্রে অ্যাপ স্টোরের ভূমিকার কথা জানায় এবং বিকাশকারীদের ১৫৫ বিলিয়ন ডলারের বেশি অর্থ প্রদানের দাবি করেছে, অ্যাপ স্টোরটি বিকাশকারী এবং সরকারী নিয়ন্ত্রকদের সমালোচনাও আকৃষ্ট করেছে যে এটি একচেটিয়া কাজ করে এবং অ্যাপলের স্টোর থেকে ৩০% আয়ের পরিমাণ অত্যধিক।
চণ্ডী
চণ্ডী (সংস্কৃত: चण्डी) বা চণ্ডিকা দেবীমাহাত্ম্যম্ গ্রন্থের সর্বোচ্চ দেবী। তিনি দুর্গা সপ্তশতী নামেও পরিচিত। মহাকালী, মহালক্ষ্মী ও মহাসরস্বতী দেবীর সমন্বয়ে চণ্ডীকে উক্ত গ্রন্থে সর্বোচ্চ সত্ত্বা বলে উল্লেখ করা হয়েছে । তিনি দেবী পার্বতীর উগ্র অবতার বিশেষ,গ্রন্থের অন্তঃভাগে মূর্তিরহস্য অংশে তাকে অষ্টাদশভুজা মহালক্ষ্মী নামে অভিহিত করা হয়েছে।
ব্যুৎপত্তি
দেবীমাহাত্ম্যম্ গ্রন্থে "চণ্ডী" বা "চণ্ডিকা" দেবীকে সর্বোচ্চ দেবীর মর্যাদা দেওয়া হয়েছে। কোবার্নের মতে,চণ্ডী বা চণ্ডিকা হলেন ভয়ংকরী ও ক্রোধোন্মত্তা দেবী। দেবী চণ্ডীর সমমনস্কা কন্যা হলেন সর্পদেবী মনসা। উল্লেখ্য, প্রাচীন সংস্কৃতে "চণ্ডিকা" শব্দটি কোথাও পাওয়া যায় না। বৈদিক সাহিত্যেও এই শব্দটির কোনো উল্লেখ নেই। তবে রামায়ণ ও মহাভারতেও শব্দটির উল্লেখ না থাকলেও, একটি স্তোত্রে "চণ্ড" ও "চণ্ডী" কথাদুটি বিশেষণ হিসেবে পাওয়া যায়।
দেবীমাহাত্ম্যম্ গ্রন্থে চণ্ডী বা চণ্ডিকা শব্দদুটি মোট ২৯ বার ব্যবহৃত হয়েছে। অনেক গবেষক মনে করেন এই দেবীর উৎস প্রাচীন বঙ্গদেশের শাক্ত সম্প্রদায়ের তন্ত্র সাধনায়। "চণ্ডী" শব্দটি দেবীর সর্বাপেক্ষা পরিচিত অভিধা। দেবীমাহাত্ম্যম্ গ্রন্থে চণ্ডী, চণ্ডিকা, অম্বিকা ও দুর্গা শব্দগুলি সমার্থক শব্দ হিসেবে ব্যবহৃত।
পৌরাণিক উপাখ্যান
দেবীমাহাত্ম্য গ্রন্থের দ্বিতীয় অধ্যায়ে দেবীর উৎস ব্যাখ্যা করা হয়েছে: "মহিষাসুরের নেতৃত্বে অসুরদের সঙ্গে দীর্ঘ যুদ্ধের পর দেবতারা পরাজিত হলে তাঁরা ব্রহ্মাকে পুরোধা করে বিষ্ণুসকাশে উপস্থিত হন, সেখানে তখন মহাদেবও অবস্থান করছিলেন। মহিষাসুরের কাছে তাঁদের নিগৃহীত হওয়ার বিবরণ দেবাদিদেব ও নারায়ণের ক্রোধাগ্নি প্রজ্জ্বলিত করে,যা গগনস্পর্শী তেজঃপুঞ্জের আকারে একত্রিত হয়। এর সঙ্গে যোজিত হয় ব্রহ্মা ও সমবেত অন্যান্য দেবতাদের তেজ। দেবগণের সেই শক্তি সম্মিলিত হয়ে এক মহাজ্যোতির সৃষ্টি করলে দশদিক আলোকে উদ্ভাসিত হয়ে ওঠে। সেই অভূতপূর্ব ত্রিলোক-উদ্ভাসী আলোকবর্তী ক্রমে এক নারীমূর্তি ধারণ করে। এভাবেই দেবতাদের দেহসঞ্জাত তেজঃপুঞ্জ হতে মহাদেবীর উৎপত্তি হয়।"
"এই দেবী ছিলেন মহাশক্তি। তিনি ত্রিনয়না, তাঁর কপালে অর্ধচন্দ্র শোভিত। দেবীর বহু হাতে বহু প্রকার অস্ত্র, গায়ে দিব্যবস্ত্র, বহুমূল্য অলংকার ও মালা, বর্ম ও কবচ, যা সকল দেবতা এই মহাদেবীকে উপহার দিয়েছিলেন। তাঁর সোনার অঙ্গ সহস্র সূর্যের ন্যায় উজ্জ্বল। এইরূপে সিংহবাহিনী দেবী চণ্ডী হয়ে উঠলেন বিশ্বশক্তির মূর্তিস্বরূপ।" দেবী চণ্ডী দেবতাদের অঙ্গসম্ভূতা হলেও স্বয়ং আদ্যাশক্তি পরমাপ্রকৃতি মহামায়া। পরবর্তী সময়ে দেবী পার্বতী শুম্ভাসুর নিশুম্ভাসুর বধ হেতু নিজের কৃষ্ণকোষ থেকে পুনরায় অম্বিকাকে সৃষ্টি করেন। তিনি ও তাঁর  ললাটসম্ভূতা কালী অসুর বধ করেন ও আদ্যাশক্তির দেহে আবার বিলীন হয়ে যান।  স্কন্দপুরাণে অনুরূপ একটি কাহিনী রয়েছে। এই পুরাণে আরো বলা হয়েছে যে- দেবী পার্বতী দেহসম্ভূতা এক দেবী চণ্ড ও মুণ্ড নামক অসুরদ্বয়কে বধ করেন। এবং এর থেকে তাঁর নাম হয় চামুণ্ডা। এই চামুুণ্ডা বা কালিকা দেবীর চণ্ডীরই অপর রূপ।
মূর্তিতত্ত্ব
thumb|চণ্ডীর ব্রহ্মদেশীয় রূপ দেবী চণ্ডী দেবীমাহাত্ম্য গ্রন্থের মধ্যম চরিতে বর্ণিত ধ্যানমন্ত্র অনুযায়ী দেবী চণ্ডী অষ্টাদশভুজা - অক্ষমালা, পরশু, গদা, তীর, ধনুক, বজ্র, পদ্ম, কমণ্ডলু, মুদ্গর, শূল, খড়্গ, ঢাল, শঙ্খ, ঘণ্টা, মধুপাত্র, ত্রিশূল, অঙ্কুশ,ডমরু এবং ও সুদর্শন চক্র ধারণ করেন। তিনি রক্তবর্ণা ও পদ্মাসনা।
কোনো কোনো মন্দিরে দেবী চণ্ডী মহাকালী, মহালক্ষ্মী ও মহাসরস্বতী দেবী রূপে পৃথক পৃথকভাবে পূজিতা হন। আবার কোথাও কোথাও দেবীর চতুর্ভুজা মূর্তিরও পূজা করা হয়। এই চতুর্ভুজা মূর্তিকল্প আগমতন্ত্র থেকে গৃহীত ও "শ্রীশ্রী চণ্ডী" গ্রন্থের ধ্যানাংশে বিধৃত। ধ্যানমন্ত্র এরূপ "বন্ধুককুসুমাভাসাং পঞ্চমুণ্ডাধিবাসিনীম্। স্ফুরচ্চন্দ্রকলারত্নমুকুটাং মুণ্ডমালিনীম্।। ত্রিনেত্রাং রক্তবাসসং পীনোন্নতঘটস্তনীম্। পুস্তকঞ্চাক্ষমালাঞ্চ বরঞ্চাভয়কং ক্রমাৎ। দধতীং সংস্মরেন্নিত্যমুত্তরাম্নায়মানিতাম্।।"
- পঞ্চমুণ্ডের আসনে অধিষ্ঠিতা ( পঞ্চমুণ্ড = পাঁচটি মুণ্ড অথবা পঞ্চমুণ্ডধারী শিব), বন্ধুকপুষ্পের ন্যায় রক্তবর্ণা, চন্দ্রকলাবিশিষ্ট রত্নমুকুট ও মুণ্ডমালা ধারিণী, ত্রিনয়না, রক্তবস্ত্রপরিহিতা, ঘটের ন্যায় উন্নত স্তনযুক্তা, চতুর্ভুজে ক্রমান্বয়ে পুস্তক, অক্ষমালা বা বর্ণমালা, বর ও অভয়মুদ্রা ধারিনী, উত্তর আম্নায়ের সম্মাননীয়া দেবী(চণ্ডী)কে নিত্য উত্তমরূপে স্মরণ করি।
মন্দির
দেবী চণ্ডীর কয়েকটি বিখ্যাত মন্দিরের তালিকা নিচে দেওয়া হল: left|thumb|চণ্ডী মন্দির, হরিদ্বার
বাংলার লোকবিশ্বাস
চণ্ডী পশ্চিমবঙ্গের অন্যতম জনপ্রিয় লৌকিক দেবী। খ্রিষ্টীয় ত্রয়োদশ থেকে ঊনবিংশ শতাব্দীর মধ্যবর্তী সময়ে দেবী চণ্ডীর মাহাত্ম্য প্রচারের জন্য একাধিক চণ্ডীমঙ্গল কাব্য রচিত হয়। এর ফলে লৌকিক চণ্ডী দেবী মূলধারার হিন্দুধর্মে স্থান করে নেন। মঙ্গলকাব্য ধারার চণ্ডী দেবী কালীর সমতুল্য। তিনি শিবের স্ত্রী গিরিজা পার্বতীর অবতার গণেশ ও কার্তিকের জননী। চণ্ডীর ধারণাটি নানা বিবর্তনের মধ্য দিয়ে এসেছে। তাই চণ্ডীর পূজাও বিভিন্ন প্রকার। চণ্ডী সৌভাগ্যের দেবী। সুখসমৃদ্ধি, সন্তান, বিজয় ইত্যাদি কামনায় তার মঙ্গলচণ্ডী,সঙ্কটমঙ্গলচণ্ডী,রণচণ্ডী,কুলুইচণ্ডী,গন্ডকীচণ্ডী,ওলাইচণ্ডী,বনচণ্ডী,নাগমঙ্গলচণ্ডী ইত্যাদি মূর্তিগুলি পূজা করা হয়। ওলাইচণ্ডীর পূজা হয় মহামারী ও গবাদিপশুর রোগ নিবারণের উদ্দেশ্যে।
পশ্চিমবঙ্গের বহু গ্রামের নামের সঙ্গে দেবী চণ্ডীর নাম যুক্ত। প্রাচীন কামতাপুর রাজ্যের সমগ্র জনজাতি ও রাজ্যের মঙ্গলের জন্য এই পূজা করতেন। বানগড়ের রাজা বিষ্ণুবর্মণ স্বাধীন বানগড়ে একটি বিশাল চণ্ডী মন্দির স্থাপন করেছিলেন। বৈদেশিক আক্রমণের ফলে মন্দিরটি অবলুপ্ত। বানগড়ের ইতিহাস বিকৃত করা হয়েছে। বর্তমানেও মন্দির ও রাজবাড়ির ইতিহাস লুট করা হয়েছে। তবে জনগনের বিশ্বাস আছে বলে সমগ্র উত্তরবঙ্গ জুড়ে আজও চণ্ডীপূজা হয়ে থাকে। এছাড়াও বৃহত্তর দক্ষিণ কলকাতার বেহালা-বড়িষা অঞ্চলে চণ্ডীপূজা ও মেলা আজও সমধিক প্রসিদ্ধ।
মঙ্গলচণ্ডীর পূজা সমগ্র পশ্চিমবঙ্গ এমনকি অসমেও প্রচলিত।
ফ্রাঙ্কফোর্ট, কেন্টাকি
ফ্রাঙ্কফোর্ট, মার্কিন যুক্তরাষ্ট্রের কেন্টাকি অঙ্গরাজ্যের রাজধানী ও ফ্রাঙ্কলিন কাউন্টির সদর দপ্তর। ফ্রাঙ্কফোর্ট একটি স্ব-শাসিত শহর। ২০১০ এর আদমশুমারি অনুযায়ী ফ্রাঙ্কফোর্টের জনসংখ্যা ২৫,৫২৭। এটি ফ্রাঙ্কফোর্ট পরিসংখ্যানগত এলাকার প্রধান শহর।
১৯০০ সালের পূর্বে
১৭৮০ সালের দিকে সংঘটিত একটি ঘটনা ফ্রাঙ্কফোর্ট শহরের নামকরণের উৎস। ব্রায়ান স্টেশন (বর্তমান লেক্সিংটন) হতে আগত ইউরোপীয় অভিবাসীরা কেন্টাকি নদীর তীরে একটি ফোর্ড বা অগভীর স্থানে লবণ উৎপাদন করছিলেন। এসময় আদিবাসী আমেরিকানরা তাদের আক্রমণ করে। এসময় অভিবাসীদের নেতা স্টিফেন ফ্রাঙ্ক মৃত্যুবরণ করেন। এ থেকে শহরের নাম হয় "ফ্রাঙ্কস ফোর্ড" এবং ফ্রাঙ্কস ফোর্ড নামটি পরবর্তীতে পাল্টে হয় ফ্রাঙ্কফোর্ট।
১৭৮৬ সালে জেমস উইলকিলসন কেন্টাকি নদীর উত্তরে ২৬০ একর জমি ক্রয় করেন। এতে পরবর্তীতে ফ্রাঙ্কফোর্ট শহরতলি গড়ে উঠে। তিনি পরবর্তীতে শহরটিকে কেন্টাকি অঙ্গরাজ্যের রাজধানী করায় ভূমিকা রাখেন।
১৭৯২ সালে কেন্টাকি পঞ্চদশ অঙ্গরাজ্য হিসেবে ইউনিয়নে অন্তর্ভুক্ত হওয়ার পর ঐ বছরের ২০ জুন রাজধানীর জন্য উপযুক্ত জায়গা নির্বাচনের জন্য পাঁচজন কমিশনারকে বাছাই করা হয়। তারা হলেন - জন অ্যালেন ও জন এডওয়ার্ডস (বুরবো কাউন্টি), হেনরি লি (ম্যাসন কাউন্টি), থমাস কেনেডি (ম্যাডিসন কাউন্টি) ও রবার্ট টড (ফেয়েট কাউন্টি)। ফ্রাঙ্কফোর্ট শহর কেন্টাকির বাকি শহরগুলোকে পরাভূত করে রাজধানীর মর্যাদায় সমাসীন হয়।
১৭৯৪ সালে ফ্রাঙ্কফোর্ট শহরে ডাকঘর প্রতিষ্ঠিত হয়। ড্যানিয়েল ওয়েইসেগার এর পোস্টমাস্টার ছিলেন।
ভার্জিনিয়ার আইনজীবী ও রাজনীতিবিদ জন ব্রাউন ১৭৯৬ সালে ফ্রাঙ্কফোর্ট শহরে লিবার্টি হল নামক বাসভবন প্রতিষ্ঠা করেন। কেন্টাকি অঙ্গরাজ্য হিসেবে স্বীকৃতি লাভের পূর্বে তিনি মার্কিন কংগ্রেসে ভার্জিনিয়ার প্রতিনিধিত্ব করেন। তিনি কংগ্রেসে কেন্টাকিকে রাজ্য হিসেবে স্বীকৃতি দেওয়ার জন্য বিল উত্থাপন করেন। কেন্টাকি আইনসভা পরবর্তীতে তাঁকে সিনেটর নির্বাচিত করে।
১৯০০-বর্তমান
১৯০০ সালের ৩ ফেব্রুয়ারি কেন্টাকির নবনির্বাচিত গভর্নর উইলিয়াম গোয়েবেল শপথ নিতে ক্যাপিটল ভবনে যাওয়ার সময় নিহত হন। কেন্টাকির সাবেক স্বরাষ্ট্রমন্ত্রী কালেব পাওয়ারস উক্ত হত্যাকাণ্ডে জড়িত থাকার অভিযোগে দোষী সাব্যস্ত হন।
ষাটের দশকে ফ্রাঙ্কফোর্ট শহর দ্রুত উন্নতি লাভ করতে থাকে। এসময় ফ্রাঙ্কফোর্ট শহরে ক্যাপিটল প্লাজা মার্কেট প্রতিষ্ঠা করা হয়। এটি শহরের অন্যতম নান্দনিক বিক্রয়কেন্দ্রে পরিণত হয়। ২০১৮ সালের ১১ মার্চ এটি ভেঙে গুঁড়িয়ে দেওয়া হয়।
ফ্রাঙ্কফোর্ট শহরে অনেকগুলো পরিশোধনাগার অবস্থিত। বাফেলো ট্রেস, ক্যাসল কি ও থ্রি বয়েজ ফার্ম তাদের অন্যতম।
ভূগোল
ফ্রাঙ্কফোর্ট মধ্য কেন্টাকির ব্লুগ্রাস অঞ্চলে অবস্থিত। কেন্টাকি নদী শহরটিকে দুই ভাগে বিভক্ত করে। নদীর এক পাড়ে ফ্রাঙ্কফোর্ট শহরতলি ও অপর পাড়ে সাউথ ফ্রাঙ্কফোর্ট এলাকা অবস্থিত। এগুলো নিয়ে উপত্যকা গড়ে ওঠেছে, যার এক অংশ "ওয়েস্ট সাইড" ও অপর অংশ "ইস্ট সাইড" নামে পরিচিত।
ফ্রাঙ্কফোর্টে কোনো বাণিজ্যিক বিমানবন্দর নেই।
জলবায়ু
ফ্রাঙ্কফোর্টের জলবায়ু আর্দ্র উপক্রান্তীয় ধরনের। এ শহরে চারটি ঋতু। শীতকাল সাধারণত ঠাণ্ডা হয় ; এখানে মাঝেমাঝে তুষারপাত হয়। বসন্তকাল সামান্য উষ্ণ হয়,কখনো কখনো এসময় ঝড়-বৃষ্টি হয়। গ্রীষ্মকাল উষ্ণ ও আর্দ্র।
জনমিতি
ফ্রাঙ্কফোর্ট শহরের জনসংখ্যা ২৫,৫২৭। শহরটির জনসংখ্যার ঘনত্ব প্রতি বর্গকিলোমিটারে ৬৭৪.৩ জন। শহরের বাসিন্দাদের ৭৭.১% শ্বেতাঙ্গ, ১৬.৫% কৃষ্ণাঙ্গ, ০.৩% আদিবাসী আমেরিকান ও ১.৪% এশীয়। হিস্পানিক ও লাতিনোরা বাসিন্দাদের ১.৪৮%।
শহরের পরিবারগুলোর গড় আয় ৪৩,৯৪৯ মার্কিন ডলার। পূর্ণবয়স্ক পুরুষ কর্মীদের গড় আয় ৩৭,৪৪৫ ডলার ও নারী কর্মীদের গড় আয় ৩৪,৬১৩ ডলার। শহরের মাথাপিছু আয় ২২,২৯৯ ডলার। ১৯.৮% পরিবার ও ২২.৪% বাসিন্দা দারিদ্র্যসীমার নিচে বসবাস করে। এদের মধ্যে ৩৮.৭% বাসিন্দার বয়স ১৮ বছরের নিচে ও ৭.৫% এর বয়স ৬৫ এর বেশি।
বিনোদন
শহরে নয়টি পার্ক অবস্থিত। যথা-
শেখ হাসিনার প্রধানমন্ত্রীত্বকালীন আন্তর্জাতিক সফরের তালিকা
২০০৯ সালে বাংলাদেশের প্রধানমন্ত্রী হওয়ার পর শেখ হাসিনার প্রধানমন্ত্রীত্বকালীন আন্তর্জাতিক সফরের তালিকা এবং সেইসাথে ১৯৯৬ থেকে ২০০১-এর মধ্যে তার প্রথম মেয়াদে করা সফরগুলির একটি তালিকা নিম্নে দেওয়া হল।
গাজীপুর-৪
গাজীপুর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলার স্থ কাপাসিয়া থানার জাতীয় সংসদের ১৯৭নং আসন।
সীমানা
গাজীপুর-৪ আসনটি গাজীপুর জেলার কাপাসিয়া উপজেলা নিয়ে গঠিত।
২০১০-এর দশকে নির্বাচন
তানজিম আহমেদ সোহেল তাজ ২৩ এপ্রিল ২০১২ তারিখে সংসদ থেকে পদত্যাগপত্রের একটি চিঠি জমা দেন। প্রক্রিয়াগত ভিত্তিতে এটি তখন গ্রহণ না করা হলে, ৭ জুলাই ২০১২ তারিখে তিনি আবার পদত্যাগপত্র পেশ করলে, আসনটি খালি ঘোষণা করা হয়। ২০১২ সালের সেপ্টেম্বরের উপ-নির্বাচনে তার বোন সিমিন হোসেন রিমি নির্বাচিত হন।
কেরানীগঞ্জ রেলওয়ে স্টেশন
কেরানীগঞ্জ রেলওয়ে স্টেশন বাংলাদেশের ঢাকা বিভাগের ঢাকা জেলার কেরানীগঞ্জ উপজেলায় অবস্থিত ঢাকা-যশোর রেলপথের নির্মাণাধীন একটি রেলওয়ে স্টেশন। মুন্সীগঞ্জ জেলার বালুচরের পাশে স্ট্যান বাজার সংলগ্নে চলছে আধুনিক কেরানীগঞ্জ রেলওয়ে স্টেশনের নির্মাণকাজ। স্টেশনটির কোড KRNGJ।
ইতিহাস
পদ্মা সেতু রেল সংযোগ প্রকল্পের আওতায় ঢাকা থেকে যশোর পর্যন্ত ১৭২ কিলোমিটার ব্রডগেজ রেলপথ নির্মাণ করছে রেলপথ মন্ত্রণালয়। এ প্রকল্পের আওতায় ১৪টি নতুন স্টেশন ভবন ও ছয়টি স্টেশন পুনর্নির্মাণ করা হবে, রেললাইনে থাকবে ৬৬টি গুরুত্বপূর্ণ সেতু এবং ২৪৪টি ছোট সেতু।
ঘরঘোদা
ঘরঘোদা (Gharghoda) ভারতের ছত্তিসগড় রাজ্যের রায়গড় জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৮ মিটার (৮৪৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে ঘরঘোদা শহরের জনসংখ্যা হল ৮১০৩ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে ঘরঘোদা এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
দায়মুক্তি (আসন্ন চলচ্চিত্র)
দায়মুক্তি একটি বাংলাদেশী পারিবারিক নাট্য আসন্ন চলচ্চিত্র। চলচ্চিত্রটি পরিচালনা করেছেন বদিউল আলম খোকন এবং প্রযোজনা করেছে রাইসা ফিল্ম প্রোডাকশন প্রযোজনা কোম্পানি এবং নির্বাহী প্রযোজক হলো মোঃ হাবিবুর রহমান। এই চলচ্চিত্রের শ্রেষ্ঠাংশে অভিনয় করেছেন সাইমন সাদিক, সুসমি রহমান, আবুল হায়াত, দিলারা জামান এবং অন্যান্য ভূমিকায় অভিনয় করেছেন সামিয়া মাহি, সুচরিতা, সুব্রত, সৈয়দ রাফি উদ্দিন সেলিম সহ আরো অনেকে। এটি সরকারী অনুদান প্রাপ্ত একটি চলচ্চিত্র।
নির্মাণ
বৃহস্পতিবার (২৪ সেপ্টেম্বর ২০২০) সন্ধ্যায় রাজধানীর একটি স্টুডিওতে সাইমন সাদিক ও সুসমি রহমান সিনেমাটিতে চুক্তিবদ্ধ হন।
সঙ্গীত
এই চলচ্চিত্রের সঙ্গীত পরিচালনা করেছেন আলী আকরাম শুভ এবং কন্ঠ দিয়েছেন মনির খান সহ আরো অনেকে।
হিলদা সাইদ
হিলদা সাইদ (জন্ম ১৯৩৬) হলেন একজন পাকিস্তানি সক্রিয়কর্মী ও ফ্রিল্যান্স সাংবাদিক। তিনি শিরকত গহ (নারী সংস্থান কেন্দ্র), পাকিস্তান নারী অ্যাকশন ফোরাম (ডাব্লিউএএফ) এবং পাকিস্তান প্রজনন স্বাস্থ্য নেটওয়ার্কের প্রতিষ্ঠাতা সদস্য।
কার্যক্রম
হিলদা সাইদ একজন খ্রিস্টান এবং একজন মুসলিমের সাথে বিবাহিত জীবনযাপন করছেন। একটি স্নাতক বিশ্ববিদ্যালয়ে শিক্ষকতার মধ্য দিয়ে কর্মজীবন শুরু করে তিনি আঠারো বছর ধরে তা করে যাচ্ছেন। তিনি চিকিৎসামূলক গবেষক, ফরেনসিক সেরোলজিস্ট এবং সাংবাদিক হিসাবেও কাজ করেছেন। তিনি আইনি কার্যক্রমের মাধ্যমে নারী ও সংখ্যালঘু সম্প্রদায়ের সদস্যদের সহায়তা করেছেন। তার একমাত্র মেয়েও একজন সক্রিয় নারীবাদী।
সাইদ ১৯৭৮ সালে একজন নারী অধিকার কর্মী হিসেবে শিরকত গহে (নারী সংস্থান কেন্দ্র) যোগদান করেছিলেন এবং এর সভাপতি পদে অধিষ্ঠিত হয়েছিলঢন। তিনি নারী অ্যাকশন ফোরাম  এবং পাকিস্তান প্রজনন স্বাস্থ্য নেটওয়ার্কেরও প্রতিষ্ঠাতা সদস্য। তিনি বহু আন্তর্জাতিক ফোরামে পাকিস্তানের প্রতিনিধিত্ব করেছেন।
দেশি তপসে
দেশি তপসে (বৈজ্ঞানিক নাম: Polynemus paradiseus) (ইংরেজি: Paradise threadfin) হচ্ছে Polynemidae পরিবারের Polynemus গণের একটি স্বাদুপানির মাছ।
বিস্তৃতি
দেশি তপসে মাছ বাংলাদেশ, ভারত, ইন্দোনেশিয়া, চীনসহ আরব সাগর, প্রশান্ত মহাসাগর জুড়ে বিস্তৃত।
বাস্তুতান্ত্রিক ভুমিকা
জলজ খাদ্যচক্রের অংশ যারা কাদার জীব, চিংড়ি, ছোট মাছ খাদ্য হিসাবে খায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। তবে এদের আকার, মজুদ, পরিপূর্ণতা বিবেচনা না করে বাণিজ্যিকভাবে আহরণ করার দরুন এ মাছের পরিমাণ কমে যাছে।